## dachser_inteligent_logistics

Tlačová správa V Bratislave, 17. 9. 2020

**DACHSER rozširuje program charterových letov medzi Európou a Áziou**

**Od začiatku septembra zahŕňa prémiový program charterových letov DACHSER Air & Sea Logistics aj trasu Hong Kong − Frankfurt. DACHSER European Logistics následne tovar distribuuje z Frankfurtu po celej Európe prostredníctvom svojej pozemnej prepravnej siete. Pevne dané prepravné časy, spoľahlivosť pri plánovaní a vysoký štandard kvality, to všetko sú charakteristiky našich integrovaných dopravných riešení.**

DACHSER reaguje na nedostatočné kapacity vyvolané koronavírusovou krízou rozšírením svojho prémiového programu charterových letov o trasu Hong Kong − Frankfurt. DACHSER v nedávnom čase, konkrétne na konci júla, pridal tiež trasu Frankfurt − Chicago. Špeciálne charterové nákladné lietadlo teraz lieta na týždennej báze medzi Hong Kongom a Nemeckom. Tento charterový let prvýkrát odštartoval v septembri a v tejto chvíli má naplánované termíny do konca roka.

"*Je vidieť, že ázijské trhy opäť chytajú dych a rastú, takže je na trhu menej dostupných kapacít*," hovorí Timo Stroh, Head of Global Air Freight v DACHSERi. "*Touto službou reagujeme na aktuálne podmienky a ponúkame tak našim zákazníkom robustné a spoľahlivé prémiové letecké služby medzi Hong Kongom a Európou.*"

**Interlocking zeme a vzduchu**

Prostredníctvom úzko prepojenej siete pozemnej prepravy rozváža DACHSER tovar z Frankfurtu do celej Európy, a to s fixnými prepravnými časmi a vysokými štandardmi kvality. Zákazníci môžu profitovať z integrovaných dopravných riešení zabezpečovaných z jediného zdroja a pokrývajúcich celý dodávateľský reťazec od odosielateľa k príjemcovi. "*Prepojením siete DACHSER European Logistics so špecializovanými službami DACHSER Air & Sea Logistics vytvárame inteligentné riešenia, ktoré sú ušité na mieru transportným potrebám našich zákazníkov, a to dokonca aj v týchto náročných podmienkach na trhu*," hovorí Alexander Tonn, Managing Director European Logistics pre Nemecko, ktorý v Nemecku dohliada na zákazky DACHSERu týkajúce sa priemyselného tovaru.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk